Diari Oficial de la Generalitat Valenciana


Sumari del DOGV 1227, del 19-01-1990 (1990/816335)

DECRET 195/1989, de 22 de desembre, del Consell de la Generalitat Valenciana, de creació de l'Institut Valencià d'Investigacions Econòmiques, SA.
-------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/12/22/195/dof/vci/html**

### Dades del document

Número de DOGV
:   1227

Data del DOGV
:   19-01-1990

Secció del DOGV
:   DISPOSICIONS GENERALS

Número del document
:   1990/816335


Data del document
:   22-12-1989

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 195/1989, de 22 de desembre, del Consell de la Generalitat Valenciana, de creació de l'Institut d'Investigacions Econòmiques, S.A.  
Les complexes circumstàncies que influeixen en les decisions econòmiques en les societats més avançades, tant per als poders públics com per als agents privats, han fet necessària, amb freqüència, la realització d'estudis tècnics, amb la finalitat d'analitzar les alternatives i ponderar les variables que es troben presents en el problema considerat. Aquests estudis es basen en els resultats de la investigació econòmica, en la riquesa de la informació estadística i en l?experiència dels especialistes com avaladors d'una variada gamma de qüestions i situacions econòmiques.  
L?existència de nuclis d'especialistes capaços de subministrar aquest tipus de serveis: a les Institucions públiques o privades constitueix un instrument de suport important per a facilitar un procés de decisió millor informat.  
Tanmateix, la formació de grups d'especialistes d'aquesta naturalesa no és fàcil, com succeeix també en altres casos amb la preparació d'equips amb elevades dosis de capital humà. Les millores que s'estan produint en la investigació econòmica a Espanya ofereixen majors possibilitats en aquest sentit, però també exigeixen una acció decidida si es vol aconseguir que a la Comunitat Valenciana es consoliden equips capaços d'assegurar una producció continuada en determinades línies de la investigació econòmica d'interés general, i, mitjançant aquestes, alimentar serveis d?assistència tècnica en matèria econòmica de qualitat.  
La Generalitat Valenciana, amb l?objectiu d'afavorir una oferta de serveis de les característiques esmentades i crear una organització que servesca d'instrument per aconseguir aquests fins, a proposta del Conseller d'Economia i Hisenda i amb la deliberació prèvia del Consell de la Generalitat Valenciana en sessió realitzada el dia 22 de desembre de 1989,  
DECRETE:  
Article 1r S'acorda la constitució d'una Societat amb forma d?Anònima, sota la denominació «Institut Valencià d'Investigacions Econòmiques SA», dependent de la Conselleria d'Economia i Hisenda.  
La Societat es regirà per les normes de dret privat aplicables a aquest tipus de societats.  
Article 2n  
La Societat que es constitueix tindrà la condició d'empresa de la Generalitat Valenciana, d'acord amb l'article 5 de la Llei 4/1984, de 13 de juny, d'Hisenda Pública de la Generalitat Valenciana, i es regularà per aquesta en aquelles matèries que li siguen d'aplicació.  
Article 3r  
Serà finalitat de la Societat la investigació econòmica, d'acord amb les prescripcions que es fixen en els seus Estatuts.  
Article 4t  
El capital social fundacional serà de cinquanta milions de pessetes, representat per 5.000 accions de 10.000 pessetes de valor nominal cadascuna d'elles, íntegrament subscrites per la Generalitat Valenciana i totalment desemborsat em el moment de la constitució.  
El capital social podrà reduir-se o ampliar-se, i també alienar fins a un 49%. La resta pertany a la Generalitat Valenciana.  
Article 5é  
Per al desenvolupament de les seues funcions la Societat comptarà amb els recursos següents:  
a) Les consignacions previstes en els Pressupostos de la Generalitat Valenciana.  
b) Les subvencions o aportacions voluntàries d'Entitats o Institucions tant públiques com privades.  
c) Les rendes i productes derivades dels béns i valors que integren el seu patrimoni.  
d) Els ingressos procedents dels serveis realitzats i gestionats per ella.  
e) Qualsevol altres recursos que se li puguen atribuir.  
Article 6é  
S'aproven els Estatuts pels quals s'haurà de regir la Societat i que s'incorporen com annex d'aquest Decret.  
DISPOSICIONS FINALS  
Primera  
S'autoritza la Conselleria d?Economia i Hisenda per a dictar les disposicions necessàries per al compliment del que disposa aquest Decret, i especialment es faculta el Conseller d'Economia i Hisenda perquè atorgue l'escriptura pública fundacional corresponent i tots aquells documents que calguen per a la formal constitució de la Societat, els seus Estatuts Socials, composició i càrrecs del Consell d?Administració, i per a interessar la inscripció en els registres públics corresponents.  
Segona  
La subscripció d'accions s'efectuarà amb càrrec a l'aplicació 14.64.375.65.8 projecte 001/000/89 «Adquisició d'accions IVIE SA» del Pressupost de la Generalitat Valenciana per a 1989.  
Tercera  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.  
València, 22 de desembre de 1989.  
El Conseller d'Economia i Hisenda,   
ANTONI BIRLANGA CASANOVA  
El President de la Generalitat Valenciana,   
JOAN LERMA I BLASCO  
ESTATUTS DE L?INSTITUT VALENCIA D'INVESTIGACIONS ECONOMIQUES, SA.  
Títol. I   
Naturalesa, Finalitat, Domicili i Duració  
Article 1r.  
La Societat Anònima que es constitueix amb la denominació «Institut Valencià d'Investigacions Econòmiques, SA», es configura com empresa de la Generalitat Valenciana, d'acord amb l?article 5 de la Llei 4/1984, de 13 de juny, d'Hisenda Pública de la Generalitat Valenciana.  
Article 2n  
La Societat, sense perjudici de la seua dependència de la Conselleria d'Economia i Hisenda, gaudirà de personalitat jurídica pròpia, plena capacitat jurídica i d'obrar per al compliment dels seus fins, patrimoni propi, administració autònoma i es regirà pel que estableixen aquests Estatuts en relació amb el Decret que la constitueix, pel que estableix per a les empreses de la Generalitat Valenciana la Llei 4/1984, de 13 de juny, d'Hisenda Pública de la Generalitat Valenciana i la Llei de Societats Anònimes de 17 de juliol de 1951, i a partir de l'1 de gener de 1990 per la Llei 19/1989, de 25 de juliol, de reforma parcial de l'anterior per a la seua adaptació a les Directives de la Comunitat Econòmica Europea.  
Article 3r  
Constitueix la finalitat de la Societat la promoció i el desenvolupament de la investigació econòmica en l?àmbit territorial de la Comunitat Valenciana, dirigint la seua activitat a:  
- L?elaboració d'estudis i informes en matèria econòmica.  
- L?assistència tècnica i assessorament a Institucions i Empreses públiques i privades en qüestions d'índole econòmica.  
- La formació d'especialistes.  
- La formació i suport a equips estables en línies d'investigació considerades prioritàries.  
- L?organització de reunions científiques i d'especialistes.  
- La publicació d'aquells estudis i investigacions la difusió dels quals es considere d'interés.  
Article 4t  
El domicili social es fixa a València. El Consell d?Administració queda facultat per a fixar i canviar el lloc concret en la població esmentada, i per a obrir, traslladar i modificar les seues pròpies oficines, sucursals, representacions o dependències de qualsevol classe i en qualsevol lloc, sempre que ho requeresca la bona marxa social.  
Article 5é  
La Societat Anònima començarà les seues activitats el dia de la inscripció en el Registre Mercantil, tindrà una duració indefinida i podrà dissoldre's en qualsevol moment si s'acorda vàlidament.  
TITOL II   
Capital Social  
Article 6é  
El capital social es fixa en cinquanta milions de pessetes, representat per 5.000 accions nominatives, de 10.000 pessetes de valor nominal cadascuna d'elles, d'igual classe i sèrie i enumerades correlativament.  
Les accions seran inicialment subscrites en la totalitat per la Generalitat Valenciana la qual desemborsarà en el moment de la constitució la totalitat de l'import, amb càrrec al seu pressupost.  
El capital social podrà ser augmentat o disminuït d'acord amb el que disposa la legislació reguladora del Règim Jurídic de les Societats Anònimes.  
Article 7é  
La titularitat d'una o més accions confereix la qualitat de soci i atribueix a aquests els drets i obligacions fixats en aquests Estatuts i en la Llei.  
Article 8é  
Les accions seran nominatives i s'estendran mitjançant Títols, que s'anotaran en el llibre especial de la Societat, en el qual es faran constar els titulars d'aquestes, les successives transmissions i les carregues o gravàmens que pesen sobre aquestes. En correspon la custòdia al Secretari del Consell d?Administració.  
Article 9é  
Les accions sols podran alienar-se fins a un 49 per 100, quedant sempre un 51 per 100 en poder de la Generalitat Valenciana.  
TITOL, III   
Organs de la Societat  
Article 10  
1r. Els òrgans de govern de la Societat seran:  
1. La Junta General d?Accionistes.  
2. El Consell d?Administració.  
2n. La Societat comptarà, així mateix, amb un Consell Assessor.  
CAPITOL PRIMER   
La Junta General d?Accionistes  
Article 11  
La Junta General d?Accionistes legalment constituïda és l?òrgan sobirà de la Societat, els Acords vàlidament adoptats, seran obligatoris per a tots els seus accionistes.  
Article 12  
La Junta General d'Accionistes haurà de reunir-se amb caràcter ordinari necessàriament abans del 31 de març de cada any, per a censurar la gestió social, aprovar si s'escau, els comptes i balanços de l?exercici anterior i resoldre sobre la distribució de beneficis.  
La forma de convocar i constituir la Junta General d'Accionistes, tant ordinària com extraordinària, i el procediment d'adopció i impugnació d'acords es regirà pel que disposa la Llei de Règim Jurídic de les Societats Anònimes.  
CAPITOL SEGON   
El Consell d?Administració  
Article 13  
El Consell d?Administració és l?òrgan gestor i representatiu de la Societat en la més amplia mesura, en judici i fora d'ell, sense altres limitacions que les derivades de la legislació aplicable a les empreses de la Generalitat Valenciana, dels acords vàlidament adoptats per la Junta General i de les facultats atribuïdes expressament a la mateixa Junta per la Llei o per aquests Estatuts.  
Article 14  
1. El Consell d?Administració serà nomenat per la Junta General i estarà integrat pel President i per un nombre de Consellers no inferior a 3 ni superior a 9.  
Els Consellers que corresponga nomenar a la Generalitat Valenciana ho seran a proposta del Conseller d'Economia i Hisenda.  
El càrrec de Conseller tindrà una duració de 5 anys, renovant-se la meitat per sorteig al tercer any, els Consellers podran ser reelegits indefinidament.  
2. El Consell d?Administració elegirà d'entre els seus membres un Vice-president, que substituirà el President en els casos de vacant, absència, malaltia o impediment legítim, i exercirà, així mateix, les atribucions que li delegue el President. En defecte del Vice-president actuarà com a tal el Conseller de més edat.  
3. El Secretari serà proveït pel Consell d?Administració d'entre els seus membres. En cas d'absència o impossibilitat, el Secretari serà substituït pel Conseller de menor edat.  
Article 15  
1. El Consell d?Administració serà convocat pel seu President, o qui actue en nom seu, quan ho considere oportú i, almenys, una vegada cada tres mesos. A més, haurà de fer-ho quan ho sol·liciten la majoria dels Consellers.  
En tota convocatòria del Consell d?Administració s'adjuntarà l?ordre del dia dels assumptes que s'hi han de tractar i s'haurà de realitzar amb una antelació mínima de quaranta-vuit hores al moment d'iniciar-se la reunió del Consell.  
2. El Consell d?Administració quedarà vàlidament constituït quan concórreguen a la reunió la meitat més un dels seus components.  
Els acords es prendran per majoria absoluta de vots dels Consellers concorrents a la sessió i en cas d'empat decidirà el del President o el de qui actue en nom seu.  
Les Actes del Consell s'estendran en el Llibre especial destinat a l'efecte i seran firmades pel President i el Secretari.  
El Director podrà assistir a les reunions del Consell, amb veu i sense vot.  
Article 16  
Seran atribucions del Consell d?Administració:  
a) Organitzar, dirigir i inspeccionar el funcionament de la Societat.  
b) Executar els acords de la Junta General.  
c) Representar amb plena responsabilitat a la Societat en judici i fora d'ell, i davant tota persona o Entitat pública o privada.  
d) Acordar la contractació del personal i els criteris de selecció, admissió i retribució.  
e) Celebrar els actes i contractes que siguen necessaris o convenients per a la realització de la finalitat social, i dur a terme tota classe de negocis i operacions pròpies del tràfic jurídic i relacionades amb la finalitat de la Societat.  
f) Acordar operacions de crèdit i préstec que puguen convenir a l?Entitat.  
g) Elaborar els pressupostos, programes i altra documentació econòmico- financera exigida pels preceptes d'obligada aplicació a les empreses de la Generalitat Valenciana per la Llei 4/1984, de 13 de juny, d'Hisenda Pública de la Generalitat Valenciana.  
h) Presentar anualment a la Junta General Ordinària els comptes, balanços, memòria explicativa de la gestió durant l?exercici social i tots aquells documents que siguen exigits per la normativa aplicable.  
i) Acordar el que jutge convenient sobre l?exercici dels drets o accions que a la Societat corresponga davant tot tipus d'oficines públiques o privades, estatals, d'Ens Autonòmics, Administració Territorial o Institucional, Organismes, Jutjats i Tribunals ordinaris o especials, fins i tot el Tribunal Constitucional, i respecte a la interposició de reclamacions o recursos ordinaris o extraordinaris, i atorgar poders generals o especials per a plets i favor de lletrats i procuradors en la forma que estime convenient i amb les més àmplies facultats contingudes en les Lleis Processals, fins i tot les de ratificació en querelles, absolució de posicions i desistiment de recursos fins i tot en el de cassació.  
j) Disposar del fons i béns socials, reclamar-los, percebre'ls i cobrar-los d'on pertoque i convinga als interessos socials; establir, mobilitzar i tancar comptes corrents bancaris, de crèdit o de qualsevol altra índole; retirar metàl·lic o valors en general; realitzar tota classe d'operacions bancàries amb Entitats espanyoles o estrangeres i fins i tot la Banca Oficial; disposar de fons de la Societat; lliurar, endossar, avalar, acceptar, negociar, protestar i pagar lletres de canvi i efectes de comerç, i realitzar, en suma, totes les operacions pròpies del tràfic bancari i mercantil sense cap limitació.  
k) Conferir poders a persones determinades tan amplis com estime convenient per a la missió que hagen de complir i per a la millor defensa dels interessos socials, dins dels límits establerts per la Llei i aquests Estatuts.  
Aquesta relació és merament enunciativa i no limita en cap manera, les àmplies facultats de què gaudeix el Consell d?Administració per a governar, dirigir i administrar els negocis i interessos de la Societat, sense altres excepcions que les assenyalades en la Llei i en aquests Estatuts.  
Article 17  
1. El Consell d?Administració, per a la millor realització de les seues funcions, podrà:  
- Delegar, amb caràcter permanent o temporal, determinades funcions en el President i Consellers.  
- Conferir apoderaments especials per a casos concrets sense limitació de personal.  
2. Tota delegació permanent de facultats del Consell requerirà el vot favorable de les dues terceres parts dels seus components.  
CAPITOL TERCER   
Del President del Consell d?Administració  
Article 18  
1. El President del Consell d?Administració ho serà també de la Societat, i li correspon:  
a) La representació del Consell d?Administració amb els més amplis poders, podrà prendre, en circumstàncies especials i sota la seua responsabilitat, les mesures que jutge convenients als interessos de la Societat, en donarà compte posteriorment al Consell d?Administració.  
b) L?alta inspecció de tots els serveis de la Societat i vigilància del desenvolupament de l'activitat social.  
c) Vetlar pel compliment dels Estatuts i dels Acords presos pel Consell.  
d) Dirigir les tasques del Consell d?Administració, ordenar la convocatòria de les reunions, fixar l?Ordre del Dia de les reunions i presidir-les, dirigir les deliberacions, dirimir els empats amb el seu vot de qualitat i alçar les sessions.  
e) Decidir en totes aquelles qüestions no reservades al Consell ni al Director o que aquell li delegue.  
f) Proposar al Consell el nomenament i separació del Director de la Societat i la seua retribució.  
g) Visar les certificacions que lliure el Secretari, les Actes de les reunions, els balanços, comptes, estats i memòries que hagen de ser sotmeses a la Junta General.  
h) Proposar al Consell la retribució del personal de la Societat.  
i) Les facultats que li delegue el Consell d?Administració.  
j) Les altres facultats atribuïdes pels Estatuts.  
2. El President podrà delegar amb caràcter permanent o temporal determinades funcions en el Vice-president, Consellers i Director.  
CAPITOL QUART   
Del Consell Assessor  
Article 19  
El Consell d?Administració, a proposta del seu President, designarà els membres del Consell Assessor, en un nombre no inferior a cinc ni superior a vuit, d'entre personal de reconegut prestigi i experiència en la investigació econòmica.  
El Consell Assessor elegirà d'entre els seus membres un President i un Vice-president, substitut de l'anterior en condicions anàlogues a les establertes per al Vice-president del Consell d?Administració en l'article 14.  
Article 20  
El Consell Assessor es reunirà dues vegades a l'any per a informar al Consell d?Administració sobre els aspectes científics, la qualitat tècnica i l?interés social dels treballs realitzats, els projectes proposats o les línies d'investigació prioritàries.  
Per a l?elaboració dels seus informes i propostes el Consell Assessor demanarà al Director l?assistència i informació que considere necessàries.  
CAPITOL CINQUE   
Del Director  
Article 21  
El Director serà designat pel Consell d?Administració.  
Article 22  
El Consell d?Administració, reservant-se les facultats necessàries per a assegurar el govern de l'Entitat, assignarà al Director l'exercici permanent i efectiu d'aquelles facultats que tinga per convenient, i també les executives corresponents, dins dels límits i d'acord amb les directrius assenyalades pel mateix Consell.  
TITOL IV   
Règim Econòmic de la Societat  
Article 23  
Mentre la Societat tinga la condició d'Empresa de la Generalitat Valenciana, el seu règim econòmic i financer s'ajustarà a la normativa específica vigent i, en tant no s'hi opose, als preceptes de la Llei de 17 de juliol de 1951 de Règim Jurídic de les Societats Anònimes, i a partir de l'1 de gener de 1990 als preceptes de la Llei 19/1989, de 25 de juliol, d'adaptació de la Llei de Societats Anònimes a les Directives de la Comunitat Econòmica Europea.  
Article 24  
L?exercici econòmic s'iniciarà l'u de gener i finalitzarà el trenta-u de desembre de cada any, excepte en el primer any que començarà el dia de constitució de la Societat.  
Article 25  
Independentment de tots aquells documents econòmics i comptables que hagen de ser duts obligatòriament, mentre tinga la condició d'Empresa de la Generalitat Valenciana, el Consell d?Administració quedarà obligat a formalitzar, amb referència al 31 de desembre de cada any i abans del 15 de març següent, el balanç amb el compte de pèrdues i guanys, els estats complementaris exigits per les disposicions vigents, la proposta de destinació, distribució o aplicació de beneficis i la memòria explicativa.  
Article 26  
Abans de sotmetre els comptes de la Societat a la Junta General, el Consell d?Administració en disposarà la censura per mig d?auditors, Censors o Experts independents de la Societat.  
No obstant això la Junta General podrà exonerar el Consell d?Administració per a un exercici determinat, de l?obligació de censura esmentada, si l?estimàs innecessària a la vista de l?informe tècnic que ella hagués demanat.  
TITOL V   
Dissolució i Liquidació  
Article 27  
La Societat es dissoldrà per acord de la Junta General o per qualsevol de les causes previstes en l'article 150 de la Llei de Societats Anònimes.  
En adoptar-se l'acord de dissolució, la Junta General, amb la proposta prèvia del Consell d?Administració, regularà la forma de dur a terme la liquidació, divisió i pagament de l?haver social, segons la legislació mercantil vigent i l?específica de la Generalitat Valenciana per a les empreses públiques.  
Article 28  
El Consell d?Administració quedarà constituït en Comissió Liquidadora, en nombre senar i amb les més àmplies facultats, excepte que la Junta General, en acordar la dissolució, determine altra tosa.  
TITOL VI   
Jurisdicció  
Article 29  
1. La Societat estarà sotmesa a les normes comuns sobre competència i jurisdicció aplicables a les persones de dret privat, sense perjudici de les responsabilitats que pertoquen en funció de la naturalesa dels béns i drets que constitueixen el seu patrimoni.  
2. En el supòsit d?existència de socis distints, tota divergència o qüestió que puga sorgir entre la Societat i els seus Accionistes o entre aquests com a tals i el Consell d?Administració, tant durant el període de vigència de la Societat com en el de dissolució, les parts, amb renúncia del seu fur territorial propi, es sotmeten als Jutjats i Tribunals de València.


Còpia Permalink ELI